
Ministru kabineta sēdes protokollēmums

Informatīvais ziņojums "Informatīvais ziņojums “Par Centrālās finanšu un līguma aģentūras iesaisti Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.-2027. gada plānošanas perioda vadībā un tehniskās palīdzības finansējuma pārdali”"

· 1. Pieņemt zināšanai informatīvo ziņojumu “Par Centrālās finanšu un līguma aģentūras iesaisti Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.-2027. gada plānošanas perioda vadībā un tehniskās palīdzības finansējuma pārdali” (turpmāk – informatīvais ziņojums).
· 2. Atbalstīt informatīvajā ziņojumā norādīto iestāžu atbildības sadalījumu un risinājumus.
· 3. Lai nodrošinātu, ka Iekšlietu ministrija var izmantot Kohēzijas politikas fondu vadības informācijas sistēmu:
· 3.1. atļaut Iekšlietu ministrijai 2025. gadā pārdalīt finansējumu 186 361 euro apmērā, samazinot finansējumu Iekšlietu ministrijas budžeta apakšprogrammā 70.24.00 “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai projektu un pasākumu īstenošana (2021–2027)”  un palielinot finansējumu Finanšu ministrijas budžeta apakšprogrammā 70.24.00 “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai projektu un pasākumu īstenošana (2021–2027)”;
· 3.2. noteikt, ka Centrālajai finanšu un līgumu aģentūrai nepieciešamais finansējums 2026. gadam 280 168 euro apmērā, 2027. gadam 78 587 euro apmērā, 2028. gadam 70 962 euro apmērā un 2029. gadam 73 480 euro apmērā normatīvajos aktos noteiktā kārtībā pieprasāms no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, kas līdz šim tika paredzēts Iekšlietu ministrijai kā pieejamais finansējums tehniskajai palīdzībai, kuras mērķis ir nodrošināt fondu administrēšanu un uzraudzību, tai skaitā elektroniskas datu apmaiņas informācijas sistēmas darbību, kopā visam 2021.-2027. gada plānošanas periodam;
· 3.3. Centrālajai finanšu un līgumu aģentūrai palielināt vienu amata vietu no Eiropas Savienības finansējuma - “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai projektu un pasākumu īstenošana (2021–2027)” (budžeta apakšprogramma 70.24.00) no 2025. gada 1. oktobra līdz 2029. gada 31. decembrim;
· 3.4. Centrālajai finanšu un līgumu aģentūrai uzsākt Kohēzijas politikas fondu vadības informācijas sistēmas pielāgošanu pēc 3.1.-3.3. punkta nosacījumu izpildes.
· 4. Iekšlietu ministrijai līdz 2025. gada 31. decembrim sagatavot un iekšlietu ministram normatīvajos aktos noteiktā kārtībā iesniegt Ministru kabinetā grozījumus Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.—2027. gada plānošanas perioda vadības likumā.
· 5. Iekšlietu ministrijai sadarbībā ar Viedās administrācijas un reģionālās attīstības ministriju kā atbildīgo par Eiropas Reģionālās attīstības fonda projektu Nr. 2.2.1.1/21/I/001 “Datu izplatīšanas un pārvaldības platforma (DAGR)” līdz 2025. gada 31. decembrim izvērtēt Mērķa finansējuma izlietojuma pārvaldības platformas attīstības iespējas, lai rastu ilgtspējīgāko risinājumu Mērķa finansējuma izlietojuma pārvaldības platformas attīstībai un uzturēšanai.

